
055.1.3.1

TITELPAGINA ARA BRUSSEL REKENKAMERS ROLREKENINGEN 2759

==========================================================

055.1.3.2

Dit is die rekeninge ARNTS VAN HACKENEM SCUTHEITEN IN PEDELANT ingaende xxiiii dach van augusto int jair ons heren MCCCC ende een ende weder uytgaende opten xxvi dach van november int jair ons heren voirscreven - ii gulden peter voir iii gulden hollants iii francken voir iiii gulden ende den hollantse gulden voir lii froten ende den nyen gulden gelres voir xxxvi groten gerekent - inden irsten ontfaen vanden forefeyten ende broeken die gevallen sijn inden tide voirscreven

BAKEL
inden irsten van DIRC VAN GROETEL om dat hi ymen geset had te Buedel dat verboden was xxiiii groten
item van LEMKEN VAN DEN SOERSEL om dat hi niet en dede dat tfonnis gewijst hadde i gulden hollants
item CEELKEN VAN DEN BERNEN om dat hi niet ter waerheit en quam die van sheren wegen geloet was geiffent om xii groten
item DIRC BOERDONCS van den selven geiffent om xii groten
item HEYN GEENKENS van koeren die in die ecker geleet waren verboirt x groten
item PETER HUBEN SOEN om dat hi vreemde ymen in gebrocht hadde dat verboden was geiffent om xvi groten
item CLAES SMEETS van den selven geiffent om xii groten
item GEENKEN KNUYT van den selven geiffent om xxiiii groten
item DIRC HUBEN SOEN van den selven geiffent om xvi groten
item WILLEM OTTEN geiffent van den selven om xii groten
item JAN VAN DEN HERTSBERGE van den selven xxiiii groten
item JAN DIDDEN SOEN om dat hi ter wairheit niet en was geiffent om xviii groten
iten HEYN VAN DEN CRUYSSCOT geiffent van den selven om xii groten

WETTEN
item CLAES MOYARTS swager verboirt van erftalen tegen GOEDEKEN VAN VAERLAER iiiij pont maken iij gulden hollants xiiii groten
item GOESWIJN CORSTIAENS SOEN van enen koer die opte heide geleet was xxiiii groten
item YDEKEN WOUTERS van wanmaten van bier xviii groten
item TIELMAN sMOMBERS om dat hi opt sant gemayt had dat verboden was xxxvi groten




ZOEMEREN
item JAN BREDEMAN van eenre bendiger wonde die hi enen man gestoken hadde iiiij pont maken iij gulden hollants xiiii groten

ZON ende BROEGEL
item om dat sij niet tot Vechel en quamen gelijc sij geboden waren doemen anxt had dat die HEER VAN HEYNSBERCH int lant comen soude om scade te doen dair af geiffent om x nye gulden gelres maken vii gulden hollants min iiii groten
item YDEN SOENEN VAN DEN VENNE om dat sij HENNEKEN RUELENS een bendige wonde geslagen hadden geiffent om iii nye gulden gelres maken iij gulden hollants xiiii groten
item THIJS EELKENS SOEN om dat hi een knechtken geslagen soude hebben daer hi vrede aen gebroken soude hebben ende dair die heer en gheen cleger noch waerheit af en hadde dair af geiffent voir tfonnis om iiii nye gulden gelres maken iij gulden hollants xiiii groten

RODE
item AERT VAN DEN LOE om dat hi pande op dede houden dair hem tfonnis af tegen ghinc verboirt xx pont maken xii gulden hollants xvi groten
item HILLE WILLEMS om dat sij hoir tonrechte dede richten dair af verboirt xx pont ende dair af geiffent om beden wil des PROESTS VAN SINTE GHEERDEN om xv pont maken ix gulden hollants xii groten

ERPE
item PHILIPS EMKENS SOEN om dat hi sijn lantwere niet en maecte gelijc van sheren wegen geboden was geiffent om xxxvi groten
item GOEDEKEN SCOEMEKERS SOEN om dat hi enen knecht geslagen hadde een wonde die niet bendich en was geiffent dair af voir den vonnis om ii nye gelres gulden maken i gulden hollants xx groten

Summa van alden ontfaen xlviij gulden hollants xvi groten vleems (2x genoteerd)

=============================================================


055.1.3.3

Dit is dat uytgeven ARNTS VAN HACKENEM voirs. binnen den voirscreven tide
inden irsten vander lijfpensien van Oesterwijc die viel op sinte lambrechtsdach xiij gulden peter maken xviiij gulden hollants ende xiii groten
item den GREVE VAN CLEVE vn synre pensien vanden termijn van bamis lestleden xxv gulden peter maken xxxviij gulden hollants








Summa van alden uytgeven is lvi gulden hollants xiii groten vleems
Summa van alden innemen was xlviij gulden hollants xvi groten vleems
Aldus is dutgeven hogher dant ontfain dwelc minen gnadige vrouwe haren voirs. schoutheit schuldich blijft viii gulden hollants xxiii groten vleems

==============================================================

055.1.3.5

item bleef mijn gnadige vrouwe sculdich haren voirs. scoutheit van eenre rekeningen utgainde xvii in octobris xiiii C een - rest comen op cxxvii gulden gelres xi groten vlems valet lxxxviii gulden hollants vii groten vlems

item bleef mine gnadige vrouwe noch sculdich haren voirs. scoutheit van eenre rekeningen utgainde xxiiii in augusto xiiii C ende een

item in enen brieve gegeven xxii in decembris xcix (1399) dat hi sinen voerseten verleit hadde WILLEM VAN OUDEN iii C gulden gelres valet ii C vii gulden hollants iii s. gr. vl.

Summa te gader van desen vors. in resten ende vanden brieve dwelc miin gnadige vrouwe van Brabant ARNDE VAN HACKENEM haren scoutheit van Pedelant sculdich blijft compt op iii C lxxiiii gulden hollants ii s. x d. gr. vl.

==============================================================

055.1.3.6

stempel 2759 - geschreven 1401 en no.2759 - etiketten 2759 en 1023

==============================================================

         EINDE VAN DIT INVENTARISNUMMER

==============================================================


  
